Diari Oficial de la Generalitat Valenciana


Sumari del DOGV 7046, del 14-06-2013 (2013/5987)

RESOLUCIÓ de 31 de maig de 2013, de la Secretaria Autonòmica de Cultura i Esport, de modificació de la Resolució de 30 d'abril de 2013, per la qual s'elabora la Llista d'Esportistes d'Elit de la Comunitat Valenciana de l'any 2013, corresponent als resultats de l'any 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7046

Data del DOGV
:   14-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5987


Data del document
:   31-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 31 de maig de 2013, de la Secretaria Autonòmica de Cultura i Esport, de modificació de la Resolució de 30 d'abril de 2013, per la qual s'elabora la Llista d'Esportistes d'Elit de la Comunitat Valenciana de l'any 2013, corresponent als resultats de l'any 2012. [2013/5987]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, determina en els seus articles 12 i 17 que per a l'accés als beneficis i mesures de suport que s'establisquen, els esportistes d'elit hauran de figurar en la Llista d'Esportistes d'Elit de la Comunitat Valenciana.  
El Decret 13/2006, de 20 de gener, del Consell de la Generalitat, sobre els Esportistes d'Elit de la Comunitat Valenciana, definix l'esportista d'elit de la Comunitat Valenciana i establix quins són els criteris generals per a accedir a la condició d'esportista d'elit de la Comunitat Valenciana. Així mateix, este decret crea al si de la Secretaria Autonòmica d'Esport, actualment de Cultura i Esport, la Comissió d'Avaluació dels Esportistes d'Elit, constituïda a l'efecte per Resolució de 21 de maig de 2012, entre les funcions de la qual s'establix la d'elevar al secretari autonòmic de Cultura i Esport, la proposta de la Llista d'Esportistes d'Elit de la Comunitat Valenciana.  
Per Resolució de 30 d'abril de 2013, s'elabora la Llista d'Esportistes d'Elit de la Comunitat Valenciana de l'any 2013, corresponent als resultats de l'any 2012.  
Advertits determinats errors, la Comissió d'Avaluació dels Esportistes d'Elit, reunida el dia 30 de maig de 2013, acorda una modificació de la Llista d'Esportistes d'Elit de la Comunitat Valenciana de l'any 2013, corresponent als resultats de l'any 2012, i eleva la proposta de modificació al secretari autonòmic de Cultura i Esport, en virtut del que establix l'article 19 del mencionat Decret 13/2006, de 20 de gener, i fent ús de les atribucions que em conferixen la Llei 5/1983, del Govern Valencià i el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer   
Modificar la Resolució de 30 d'abril de 2013, de la Secretaria Autonòmica de Cultura i Esport, per la qual s'elabora la Llista d'Esportistes d'Elit de la Comunitat Valenciana de l'any 2013, corresponent als resultats de l'any 2012 (DOCV 7022, 13.05.2013), en els termes que s'indiquen a continuació:  
  
A) Incloure en el nivell que s'indica els següents esportistes:  
B) No incloure en cap nivell al següent esportista:  
C) Corregir les dades que s'indiquen a continuació:  
Segon   
Els esportistes que apareixen en el punt primer d'esta resolució, excepte l'esportista de l'apartat B, podran acollir-se als beneficis que s'establixen en el Decret 13/2006, sobre els Esportistes d'Elit de la Comunitat Valenciana, la duració dels quals serà la mateixa que per a aquells esportistes inclosos en la Llista d'Esportistes d'Elit per Resolució de 30 d'abril de 2013 (DOCV 7022, 13.05.2013).  
  
Contra esta resolució, que no esgota la via administrativa, les persones interessades podran interposar un recurs d'alçada davant de l'òrgan que ha dictat l'acte o el superior jeràrquic en el termini d'un mes, a comptar de l'endemà de la seua publicació en el Diari Oficial de la Comunitat Valenciana. Tot això, de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
  
València, 31 de maig de 2013.- El secretari autonòmic de Cultura i Esport: Rafael Ripoll Navarro.